L'exposició 'Instantànies trobades' estarà oberta al públic entre el 7 i 29 de juny
05 de juny 2024

Les germanes Karolina Grazyna Rochowicz i Dagmara Rochowicz revelen la seua visió de Sagunt a través d'_Instantànies trobades_, una exposició que estarà oberta al públic a la Casa Municipal de Cultura del Port de Sagunt des del 7 al 29 de juny.

La inauguració d'esta exposició, en la qual es retrata el patrimoni de la ciutat des de la perspectiva de les dos germanes poloneses a través de la fotografia i la pintura, està programada per al divendres 7 de juny a les 18 hores.

La regidora de Cultura, Ana María Quesada, ha explicat: «**Amb l'exposició _Instantànies trobades_ de Karolina Grazyna Rochowicz i la seua germana Dagmara Rochowicz podrem conéixer la visió que tenen del patrimoni de la nostra ciutat a través de la fotografia de Karolina i de la pintura de Dagmara**». L’edila de l'Ajuntament de Sagunt ha declarat que, després de visitar esta exposició, els veïns i veïnes de Sagunt segur que veuran la ciutat «**amb altres ulls**».

L'horari de visita d'esta exposició, que forma part de la programació primaveral de la regidoria de Cultura de l'Ajuntament de Sagunt, és de dilluns a divendres entre les 10 i les 13 hores, així com entre les 16 i les 21 hores.

La paraula 'instantània' vol dir que les coses sols duren un instant, un moment fugaç. L'exposició de pintura i de fotografia que presenten les germanes poloneses tracta sobre els moments o els llocs que trobem de sobte sense esperar-los. Els captem o els trobem en una persona, una mirada o un gest que es transforma en una bellesa oculta. En pintura, llocs al carrer, portes o escales antigues als quals ningú dona importància. Testimonis de la història i del pas del temps. En fotografia, moments o mirades que apareixen en un instant determinat i ja no tornen mai. La necessitat d'agafar i fer-los fixos s'amaga dins d'un artista, però al mateix temps resulta impossible d'aconseguir, perquè és un colp instantani, segons expliquen.

![](/media/xpondnxv/img-20240129-wa0015_c.jpg?width=331&height=332&mode=max)

*   [](http://www.facebook.com/sharer.php?u=https://aytosagunto.es/va/actualitat/l-exposicio-instantanies-trobades-estara-oberta-al-public-entre-el-7-i-29-de-juny/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-instantanies-trobades-estara-oberta-al-public-entre-el-7-i-29-de-juny/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-instantanies-trobades-estara-oberta-al-public-entre-el-7-i-29-de-juny/ "Linked In")
*   [](mailto:?body=https://aytosagunto.es/va/actualitat/l-exposicio-instantanies-trobades-estara-oberta-al-public-entre-el-7-i-29-de-juny/)